CELEX: 32018D0829(02)
Language: el
Date: 2018-08-21 00:00:00
Title: Εκτελεστική απόφαση της Επιτροπής, της 21ης Αυγούστου 2018, σχετικά με τη δημοσίευση στην Επίσημη Εφημερίδα της Ευρωπαϊκής Ένωσης της αίτησης καταχώρισης ονομασίας που αναφέρεται στο άρθρο 49 του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου [«The Vale of Clwyd Denbigh Plum» (ΠΟΠ)]

29.8.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 303/12
               
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
         της 21ης Αυγούστου 2018
         σχετικά με τη δημοσίευση στην Επίσημη Εφημερίδα της Ευρωπαϊκής Ένωσης της αίτησης καταχώρισης ονομασίας που αναφέρεται στο άρθρο 49 του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου
         [«The Vale of Clwyd Denbigh Plum» (ΠΟΠ)]
         (2018/C 303/05)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 50 παράγραφος 2 στοιχείο α),
         Εκτιμώντας τα ακόλουθα:
         
                     (1)
                  
                  
                     Το Ηνωμένο Βασίλειο υπέβαλε στην Επιτροπή αίτηση για την προστασία της ονομασίας «The Vale of Clwyd Denbigh Plum» σύμφωνα με το άρθρο 49 παράγραφος 4 του κανονισμού (ΕΕ) αριθ. 1151/2012.
                  
               
                     (2)
                  
                  
                     Σύμφωνα με το άρθρο 50 του κανονισμού (ΕΕ) αριθ. 1151/2012, η Επιτροπή εξέτασε την αίτηση και κατέληξε στο συμπέρασμα ότι πληρούνται οι όροι που προβλέπονται στον εν λόγω κανονισμό.
                  
               
                     (3)
                  
                  
                     Για να καταστεί δυνατή η υποβολή ένστασης σύμφωνα με το άρθρο 51 του κανονισμού (ΕΕ) αριθ. 1151/2012, το ενιαίο έγγραφο και η παραπομπή στη δημοσίευση των προδιαγραφών του προϊόντος που αναφέρονται στο άρθρο 50 παράγραφος 2 στοιχείο α) του εν λόγω κανονισμού για την ονομασία «The Vale of Clwyd Denbigh Plum» θα πρέπει να δημοσιευτούν στην Επίσημη Εφημερίδα της Ευρωπαϊκής Ένωσης,
                  
               ΑΠΟΦΑΣΙΖΕΙ:
         
            Άρθρο μόνο
            Το ενιαίο έγγραφο και η παραπομπή στη δημοσίευση των προδιαγραφών του προϊόντος που αναφέρονται στο άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012 για την ονομασία «The Vale of Clwyd Denbigh Plum» (ΠΟΠ) παρατίθενται στο παράρτημα της παρούσας απόφασης.
            Σύμφωνα με το άρθρο 51 του κανονισμού (ΕΕ) αριθ. 1151/2012, η δημοσίευση της παρούσας απόφασης παρέχει το δικαίωμα ένστασης κατά της καταχώρισης της ονομασίας που αναφέρεται στο πρώτο εδάφιο του παρόντος άρθρου, εντός τριών μηνών από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 21 Αυγούστου 2018.
            
               
                  Για την Επιτροπή
               
               Pierre MOSCOVICI
               
                  Μέλος της Επιτροπής
               
            
         
         
            (1)  ΕΕ L 343 της 14.12.2012, σ. 1.
      
      
         
            ΠΑΡΑΡΤΗΜΑ
            ΕΝΙΑΙΟ ΕΓΓΡΑΦΟ
            
               «THE VALE OF CLWYD DENBIGH PLUM»
            
            
               Αριθ. ΕΕ: PDO-GB-02287 – 8.2.2017
            
            
               ΠΟΠ ( X ) ΠΓΕ ( )
            
            1.   Ονομασία/-ες
            
            «The Vale of Clwyd Denbigh Plum»
            2.   Κράτος μέλος ή τρίτη χώρα
            
            Ηνωμένο Βασίλειο
            3.   Περιγραφή του γεωργικού προϊόντος ή τροφίμου
            
            3.1.   Τύπος προϊόντος
            
            Κλάση 1.6 – Φρούτα, λαχανικά και δημητριακά, νωπά ή μεταποιημένα
            3.2.   Περιγραφή του προϊόντος για το οποίο ισχύει η ονομασία υπό 1
            
            «The Vale of Clwyd Denbigh Plum» είναι η ονομασία που δίνεται στο δαμάσκηνο (Prunus domestica Linnaeus) Denbigh, το οποίο παράγεται στην οριοθετημένη γεωγραφική περιοχή Vale of Clwyd, στο Denbighshire της Βόρειας Ουαλίας, από όπου προέρχεται. Πρόκειται για τη μοναδική αυτόχθονη ποικιλία δαμάσκηνου της Ουαλίας.
            Το δαμάσκηνο «The Vale of Clwyd Denbigh Plum» παρουσιάζει τα ακόλουθα χαρακτηριστικά, ανάλογα με το αν προορίζεται για μαγειρική χρήση, οπότε συγκομίζεται στα μέσα Αυγούστου, προτού ωριμάσει, ή αν προορίζεται για επιτραπέζιο φρούτο, οπότε παραμένει και ωριμάζει στο δέντρο μέχρι τη συγκομιδή του στα τέλη Αυγούστου με αρχές Σεπτεμβρίου.
            
               Μαγειρική χρήση
            
            
                        —
                     
                     
                        Δαμάσκηνο σφιχτό στην αφή
                     
                  
                        —
                     
                     
                        Χρώμα πορτοκαλοκόκκινο και κατά τόπους κίτρινο όταν το δαμάσκηνο αρχίζει να ωριμάζει
                     
                  
                        —
                     
                     
                        Έχει αρχίζει να διακρίνεται η κέρινη ανθηρότητα.
                     
                  
                        —
                     
                     
                        Η σάρκα είναι σφιχτή, κίτρινου χρώματος με πρασινωπή πορτοκαλί απόχρωση
                     
                  
                        —
                     
                     
                        Ο πυρήνας αφαιρείται δύσκολα από τη σάρκα
                     
                  
                        —
                     
                     
                        Μέγεθος 45 mm έως 65 mm από το άκρο του ποδίσκου έως το επάκριο τμήμα του καρπού
                     
                  
                        —
                     
                     
                        Εγκάρσια διάμετρος 40 mm έως 55 mm
                     
                  
               Επιτραπέζιο
            
            
                        —
                     
                     
                        Αν το πιέσουμε ελαφρά, το δαμάσκηνο αρχίζει να μαλακώνει
                     
                  
                        —
                     
                     
                        Μέγεθος 45 mm έως 65 mm από το άκρο του ποδίσκου έως το επάκριο τμήμα του καρπού
                     
                  
                        —
                     
                     
                        Εγκάρσια διάμετρος 40 mm έως 55 mm
                     
                  
                        —
                     
                     
                        Σχήμα σφαιρικό ή ελαφρώς ελλειπτικό.
                     
                  
                        —
                     
                     
                        Χρώμα ζωηρό κόκκινο με απόχρωση που τείνει προς το πορφυρό και διάσπαρτες χρυσές κηλίδες. Καθώς παλαιώνει, ο καρπός σκουραίνει φυσικά
                     
                  
                        —
                     
                     
                        Τα δαμάσκηνα καλύπτονται με κέρινη ανθηρότητα (ορατό λευκωπό επίχρισμα) η οποία αναπτύσσεται όσο περισσότερο παραμένουν στο δέντρο.
                     
                  
                        —
                     
                     
                        Φυσικά μαλακή και χυμώδης σάρκα ζωηρού κίτρινου χρώματος με πρασινωπή πορτοκαλί απόχρωση
                     
                  
                        —
                     
                     
                        Η σάρκα προσκολλάται στον πυρήνα μόνο εν μέρει.
                     
                  
                        —
                     
                     
                        Μέσος αριθμός καρπών ανά χιλιόγραμμο: 9-15 (μέσος όρος 12)
                     
                  
                        —
                     
                     
                        Βαθμοί brix (μονάδα μέτρησης της περιεκτικότητας σε σάκχαρα) 16-19.
                     
                  Ο φλοιός των επιτραπέζιων δαμάσκηνων είναι μαλακός και λεπτός και πρέπει να μην φέρει μώλωπες. Για αυτό είναι απαραίτητος ο πολύ προσεκτικός χειρισμός του ώριμου καρπού.
            Χάρη στην παρατεταμένη καλλιεργητική του περίοδο, το επιτραπέζιο δαμάσκηνο διαθέτει περισσότερο χρόνο για να αναπτύξει πλήρως την πλούσια, υπόξινη και γλυκιά του γεύση. Το δαμάσκηνο «The Vale of Clwyd Denbigh Plum» ξεχωρίζει ακριβώς χάρη σε αυτή την πλούσια γεύση και τη γλυκύτητά του.
            Όταν μαγειρεύεται, η πλούσια γεύση του εντείνεται και η φυσική του γλυκύτητα ενισχύεται. Εάν φαγωθεί ζεστός, ο καρπός αποκτά υφή που λιώνει στο στόμα.
            Το μεγαλύτερο μέρος της παραγωγής των δαμάσκηνων «The Vale of Clwyd Denbigh Plum» πωλείται νωπό ως επιτραπέζιο δαμάσκηνο σε τοπικές αγορές.
            3.3.   Ζωοτροφές (μόνο για προϊόντα ζωικής προέλευσης) και πρώτες ύλες (μόνο για μεταποιημένα προϊόντα)
            
            Το δαμάσκηνο «The Vale of Clwyd Denbigh Plum» πρέπει να παράγεται στην οριοθετημένη περιοχή από δένδρα που έχουν υποστεί εμβολιασμό ή ενοφθαλμισμό με αναγνωρισμένα δείγματα από εμπορικά φυτώρια δέντρων ή με μεμονωμένα δένδρα που βρίσκονται εντός της οριοθετημένης περιοχής. Το δαμάσκηνο «The Vale of Clwyd Denbigh Plum» ΔΕΝ πρέπει να προέρχεται από δέντρα που έχουν φυτευτεί με σπόρο. Δεδομένου ότι η επικονίαση δεν μπορεί να ελεγχθεί, τα δένδρα που έχουν φυτευτεί με σπόρο διαθέτουν γενετική ποικιλομορφία και, ως εκ τούτου, δεν μπορεί να διασφαλιστεί η ανάπτυξη τους σύμφωνα με τον «τύπο».
            3.4.   Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής
            
            
               Βλάστηση
            
            Κλάδεμα (εάν απαιτείται)
            Διαχείριση επιβλαβών οργανισμών και ασθενειών/λίπανση και ψεκασμός
            
               Συγκομιδή
            
            Αποθήκευση (εάν απαιτείται)
            3.5.   Ειδικοί κανόνες για τον τεμαχισμό, το τρίψιμο, τη συσκευασία κ.λπ. του προϊόντος στο οποίο αναφέρεται η καταχωρισμένη ονομασία
            
            —
            3.6.   Ειδικοί κανόνες για την επισήμανση του προϊόντος στο οποίο αναφέρεται η καταχωρισμένη ονομασία
            
            —
            4.   Συνοπτική οριοθέτηση της γεωγραφικής περιοχής
            
            Το δαμάσκηνο «Vale of Clwyd Denbigh Plum» καλλιεργείται στο Denbighshire της βόρειας Ουαλίας, στην οριοθετημένη γεωγραφική περιοχή της κοιλάδας του ποταμού Clwyd (Vale of Clwyd), η οποία περιλαμβάνει τις ακόλουθες κοινότητες:
            
                        —
                     
                     
                        Aberwheeler,
                     
                  
                        —
                     
                     
                        Bodfari,
                     
                  
                        —
                     
                     
                        Cefn Meiriadog,
                     
                  
                        —
                     
                     
                        Clocaenog,
                     
                  
                        —
                     
                     
                        Cyffylliog,
                     
                  
                        —
                     
                     
                        Denbigh,
                     
                  
                        —
                     
                     
                        Efenechtyd,
                     
                  
                        —
                     
                     
                        Henllan,
                     
                  
                        —
                     
                     
                        Llanbedr Dyffryn Clwyd,
                     
                  
                        —
                     
                     
                        Llandyrnog,
                     
                  
                        —
                     
                     
                        Llanelidan,
                     
                  
                        —
                     
                     
                        Llanfair Dyffryn Clwyd,
                     
                  
                        —
                     
                     
                        Llangynhafal,
                     
                  
                        —
                     
                     
                        Llanrhaeadr yng Nghinmeirch,
                     
                  
                        —
                     
                     
                        Llanynys,
                     
                  
                        —
                     
                     
                        Nantglyn,
                     
                  
                        —
                     
                     
                        Rhuddlan
                     
                  
                        —
                     
                     
                        Ruthin,
                     
                  
                        —
                     
                     
                        St Asaph,
                     
                  
                        —
                     
                     
                        Trefnant,
                     
                  
                        —
                     
                     
                        Tremeirchion Cwm,
                     
                  
                        —
                     
                     
                        Waen
                     
                  και την κοινότητα Llansannan
            5.   Δεσμός με τη γεωγραφική περιοχή
            
            Το δαμάσκηνο Denbigh προέρχεται από την κοιλάδα του Clwyd και αποτελεί τη μοναδική αυτόχθονη ποικιλία δαμάσκηνου της Ουαλίας. Οι ιδιαίτερες περιβαλλοντικές και γεωγραφικές παράμετροι της κοιλάδας του Clwyd, παρέχουν τις τέλειες συνθήκες για την ευδοκίμηση αυτής της αυτόχθονης ποικιλίας δαμάσκηνου και συμβάλλουν στα ιδιαίτερα χαρακτηριστικά του καρπού.
            Η περιοχή Vale of Clwyd αποτελεί ποτάμια κοιλάδα της βόρειας Ουαλίας, η οποία είναι σε μεγάλο βαθμό προφυλαγμένη από τους γύρω λόφους. Σε αυτούς περιλαμβάνεται η λοφοσειρά Bryniau Clwyd, η οποία ορίζει την ανατολική πλευρά της κοιλάδας και αναπτύσσεται σε εγκάρσια νοτιοανατολική-βορειοδυτική κατεύθυνση. Η κοιλάδα είναι εκτεθειμένη μόνο στον βόρειο άνεμο, στο σημείο όπου ανοίγεται προς την ακτή. Οι λόφοι παρέχουν προστασία από τους επικρατούντες δυτικούς και από τους συχνά ψυχρούς ανατολικούς ανέμους. Αυτό το σχετικά προφυλαγμένο περιβάλλον έχει καθοριστική σημασία για την παραγωγή των δαμάσκηνων, καθώς περιορίζει τις ζημίες τόσο κατά την ανθοφορία όσο και κατά την ανάπτυξη του καρπού.
            Η κοιλάδα του Clwyd αποτελεί την πλέον εκτεταμένη περιοχή γαιών κατηγορίας 1 και 2 στην Ουαλία σύμφωνα με την κατηγοριοποίηση των γεωργικών γαιών (Agricultural Land Classification - ALC). Η κατηγοριοποίηση αυτή λαμβάνει υπόψη χαρακτηριστικά όπως το κλίμα, η τοποθεσία και το έδαφος. Οι γεωργικές γαίες της κοιλάδας του Clwyd ανήκουν στην κατηγορία 1 και 2 και χαρακτηρίζονται ως «εξαιρετικής ποιότητας» ή «πολύ καλές». Οι γαίες αυτές μπορούν να παράγουν σταθερά υψηλές αποδόσεις δαμάσκηνων «The Vale of Clwyd Denbigh Plum».
            Η κοιλάδα του Clwyd περιλαμβάνει από τη φύση της ορισμένα από τα πλέον εύφορα εδάφη του Ηνωμένου Βασιλείου, τα οποία παρέχουν όλες τις θρεπτικές ουσίες που χρειάζονται τα δένδρα και τα δαμάσκηνα. Τα εδάφη της κοιλάδας έχουν την ικανότητα να συγκρατούν θρεπτικά στοιχεία όπως το κάλιο, το μαγνήσιο και το ασβέστιο, που αποτελούν βασικά θρεπτικά συστατικά που έχουν ανάγκη τα εν λόγω δαμάσκηνα.
            Τα καλά αποστραγγιζόμενα εδάφη μέσης σύστασης και μεγάλου βάθους (τα οποία απαντώνται φυσικά στην περιοχή Vale of Clwyd) ευνοούν την ανάπτυξη ισχυρού ριζικού συστήματος που είναι ζωτικής σημασίας για τις δαμασκηνιές και για την παραγωγή ποιοτικών δαμάσκηνων «The Vale of Clwyd Denbigh Plum».
            Τα ασβεστολιθικά πετρώματα που υπόκεινται του νεότερου μαλακού κόκκινου τριαδικού ψαμμίτη της περιοχής έχουν ως αποτέλεσμα εδάφη πλούσια σε ασβέστη, με υψηλό pH. Τα περισσότερα φρούτα όπως οι φράουλες και τα σμέουρα αναπτύσσονται καλύτερα σε ελαφρώς όξινα εδάφη, ωστόσο αυτά τα δαμάσκηνα ευδοκιμούν στα ασβεστολιθικά εδάφη υψηλού pH που επικρατούν στην περιοχή.
            Η δαμασκηνιά «The Vale of Clwyd Denbigh Plum» ανθίζει τον Απρίλιο και είναι πολύ ευαίσθητη στους εαρινούς παγετούς ακτινοβολίας που ενίοτε έχουν επιβλαβείς επιπτώσεις στην ανθοφορία. Η επίδραση του γειτονικού Ρεύματος του Κόλπου εξασφαλίζει στην κοιλάδα του Clwyd ένα μικροκλίμα που επιδρά μετριαστικά και μειώνει τον κίνδυνο παγετού. Επιπλέον, οι ήπιες δροσερές θερμοκρασίες που οφείλονται στο Ρεύμα του Κόλπου παρατείνουν την περίοδο ανθοφορίας, επιτρέποντας μεγαλύτερη επικονίαση, εξασφαλίζοντας την αργή ωρίμανση του δαμάσκηνου για μεγαλύτερο χρονικό διάστημα, και παρέχοντάς του περισσότερο χρόνο ώστε η γεύση του να αναπτυχθεί πλήρως και να ενταθεί.
            Ιστορικά, η εύφορη αυτή περιοχή έχει παράδοση στην παραγωγή πληθώρας μαλακών φρούτων όπως τα δαμάσκηνα, για τα οποία φημίζεται. Τα φρούτα αυτά προβάλλονταν στις εκθέσεις οπωροκηπευτικών της κοιλάδας του Clwyd, οι οποίες ήδη από τη δεκαετία του 1850 αποτελούσαν φημισμένες ετήσιες εκδηλώσεις. Ως τα τέλη της δεκαετίας του 1890, το Denbighshire, που είναι η κύρια κομητεία της κοιλάδας του Clwyd, είχε εξελιχθεί στον μεγαλύτερο παραγωγό μαλακών φρούτων στην Ουαλία. Η ιστορία της παραγωγής δαμάσκηνου έχει αφήσει τα σημάδια της στην περιοχή. Δρόμοι και σπίτια στο Denbigh έχουν πάρει το όνομα του δαμάσκηνου «The Vale of Clwyd Denbigh Plum». Ένα αγρόκτημα της περιοχής, το οποίο ανήκει στην ίδια οικογένεια εδώ και πάνω από έναν αιώνα, διαθέτει έναν οπωρώνα όπου ακόμη και σήμερα παράγονται δαμάσκηνα «The Vale of Clwyd Denbigh Plum» που διατίθενται στο εμπόριο.
            Οι γνώσεις και οι δεξιότητες που απαιτούνται για την παραγωγή του δαμάσκηνου «The Vale of Clwyd Denbigh Plum» στην οριοθετημένη περιοχή αναπτύχθηκαν με την πάροδο του χρόνου. Οι ειδικές ανθρώπινες δεξιότητες που συνδέονται με την καλλιέργεια αυτών των οπωροφόρων και οι οποίες έχουν περάσει από γενιά σε γενιά περιλαμβάνουν: τη φύτευση και εγκατάσταση των δαμασκηνιών, το κλάδεμα και τη διαχείριση των δέντρων, τον χρόνο συγκομιδής και τον χειρισμό των καρπών.
            Ο φλοιός του δαμάσκηνου «The Vale of Clwyd Denbigh Plum» είναι πολύ τρυφερός και λεπτός σε σύγκριση με άλλα δαμάσκηνα μαζικότερης παραγωγής. Γι' αυτό επιβάλλεται ο προσεκτικός χειρισμός του καρπού ώστε να αποφεύγονται η φθορά και οι μώλωπες. Οι συλλέκτες των φρούτων έχουν εκπαιδευτεί να αγγίζουν τα φρούτα το ελάχιστο δυνατόν και να κόβουν τους καρπούς με το χέρι από τον μίσχο. Ως εκ τούτου, στα δαμάσκηνα που έχουν μόλις συγκομιστεί συχνά είναι ορατή η λευκωπή κέρινη ανθηρότητα, η οποία τα προστατεύει.
            Η κοιλάδα του Clwyd διαθέτει το δικό της μικροκλίμα, το οποίο, χάρη στη μετριαστική επίδραση του Ρεύματος του Κόλπου, ευνοεί την ανάπτυξη του εν λόγω δαμάσκηνου. Η δαμασκηνιά είναι από τα οπωροφόρα που ανθίζουν νωρίτερα. Η απουσία παγετού είναι καθοριστικής σημασίας για την επίτευξη τακτικής παραγωγής, καθώς ο παγετός συνιστά σοβαρή απειλή για τα δέντρα κατά την ανθοφορία.
            Το δαμάσκηνο του Denbigh διαθέτει, σε αντίθεση με τα περισσότερα άλλα δαμάσκηνα, φυσική αντοχή στους μύκητες, γεγονός που του επιτρέπει να παραμένει σε εξαιρετικό βαθμό απαλλαγμένο από ασθένειες, παρά το θερμό και υγρό κλίμα. Το κλίμα της κοιλάδας είναι δροσερότερο σε σχέση με το κλίμα άλλων περιοχών παραγωγής δαμάσκηνου. Εξασφαλίζει στο δαμάσκηνο «The Vale of Clwyd Denbigh Plum» παρατεταμένη καλλιεργητική περίοδο που του προσφέρει τον απαραίτητο χρόνο να αναπτύξει πλήρως τη γεύση του. Το δαμάσκηνο «The Vale of Clwyd Denbigh Plum» ξεχωρίζει ακριβώς χάρη σε αυτή την πλούσια γεύση και τη γλυκύτητά του.
            Η εγγύτητα της θάλασσας και του ποταμού Clwyd που διαρρέει την κοιλάδα όχι μόνο μετριάζει τις ακραίες θερμοκρασίες αλλά προσφέρει και φυσική άρδευση, η οποία, σε συνδυασμό με τον εκ φύσεως υψηλό υδροφόρο ορίζοντα της κοιλάδας του Clwyd, ικανοποιεί τις υψηλές ανάγκες της βαθύρριζης δαμασκηνιάς για υγρασία και αποτρέπει την ανάγκη τεχνητής άρδευσης.
            Η δαμασκηνιά «The Vale of Clwyd Denbigh Plum» κατόρθωσε όχι μόνο να επιβιώσει αλλά και να ευδοκιμήσει στις φυσικές συνθήκες που επικρατούν σε αυτή την περιοχή, με ελάχιστη ανθρώπινη παρέμβαση. Η προφυλαγμένη, επίπεδη, γόνιμη και πλούσια σε ασβεστολιθικά πετρώματα περιοχή, το μικροκλίμα με τις ήπιες θερμοκρασίες του, η φυσική άρδευση και η υψηλή πιθανότητα απουσίας παγετού κατά την περίοδο της ανθοφορίας παρέχουν στο δαμάσκηνο «The Vale of Clwyd Denbigh Plum» ιδανικές συνθήκες καλλιέργειας και συμβάλλουν στα ιδιαίτερα και μοναδικά χαρακτηριστικά του.
            Μέχρι πρόσφατα, η παραγωγή του δαμάσκηνου «The Vale of Clwyd Denbigh Plum» είχε σχεδόν εγκαταλειφθεί. Ωστόσο, τα τελευταία έτη, σημειώνεται η αναβίωση της καλλιέργειας, με τη συμμετοχή των κοινοτήτων της οριοθετημένης περιοχής, και πραγματοποιείται η ετήσια γιορτή του δαμάσκηνου «The Vale of Clwyd Denbigh Plum», στην οποία παρίστανται πάνω από 2 000 επισκέπτες. Η γιορτή αυτή προβάλλει το νωπό φρούτο και την ποικιλία των προϊόντων στα οποία μπορεί να χρησιμοποιηθεί.
            Ο διάσημος Ουαλός μάγειρας Bryn Williams έχει γίνει πρεσβευτής του δαμάσκηνου «The Vale of Clwyd Denbigh Plum», το οποίο έχει συμπεριλάβει στο βιβλίο συνταγών που εξέδωσε με τίτλο «The Love of Veg». Το δαμάσκηνο «The Vale of Clwyd Denbigh Plum» χαίρει αναγνώρισης σε όλη την Ουαλία και στο υπόλοιπο Ηνωμένο Βασίλειο για την εξαιρετική του ποιότητα. Χρησιμοποιείται εκτεταμένα από τις τοπικές επιχειρήσεις εστίασης, ενώ έχει προταθεί και για βραβείο Ark of Taste από το κίνημα Slow Food.
            
               Παραπομπή στη δημοσίευση των προδιαγραφών
            
            (άρθρο 6 παράγραφος 1 δεύτερο εδάφιο του παρόντος κανονισμού)
            https://www.gov.uk/government/uploads/system/uploads/attachment_data/file/676695/pfn-vale-clwyd-denbigh-plum.pdf